Jesper Langballe (DF), 2005-12-15:
Ja, ja, men altså stadig væk er det kun sådan, hvis man vælger at fortolke den passus på den måde.
De kvinder skal have et tilbud om at have fuldstændig den samme frihed.
De skal gøres opmærksom på, at når de bor her i Danmark, så har de den samme frihed som danske kvinder.
Jeg kan simpelt hen ikke forstå det, og det er altså godt nok mærkeligt, at man fra partier, der betegner sig som progressive, nærmest står og forsvarer, at mænd fortsat skal have lov til at spærre deres koner inde – spærre dem fysisk inde og spærre dem inde i deres egen uvidenhed – uden at de får en chance for at komme ud.
fttm032.fm Page 2305 Wednesday, March 8, 2006 1:51 PM
Så findes der nogle små grupper som den unge mand fra Mjølnerparken, som ikke repræsenterer størstedelen af flygtninge/indvandrergruppen.
Der findes også en hr. Jesper Langballe, som ikke repræsenterer – heldigvis da – alle danskere, og som mener, at det kun er den ene gruppe, der skal gøre noget.
Jeg har konstateret, at Dansk Folkeparti er gode til at stille krav.
Der bliver stillet nogle krav her til nogle af vores nye medborgere, når de f.eks. skal have dansk statsborgerskab, som selv danskerne ikke kan opfylde.
DF tager de negative eksempler, jeg tager de positive, nemlig dem, der har lært dansk, der er født og opvokset i Danmark, der har fået en uddannelse, men som mangler en praktikplads, og som mangler en arbejdsplads.
Mit spørgsmål til hr. Jesper Langballe går på: Kan Dansk Folkeparti og hr. Jesper Langballe være med til at skabe nogle praktikpladser og arbejdspladser til de unge mennesker?
Allerførst giver spørgsmålet mig lige anledning til også at svare den tidligere spørger – der faldt en klap ned hos mig, og der var en del af det sidste spørgsmål, jeg ikke fik besvaret.
Jeg vil sige det, at man hele tiden, når man taler om ligeret, skal huske, at det altså er udlændingene, der skal integreres i Danmark.
Det er ikke danskerne, der skal integreres i udlandet.
Det er meget vigtigt at holde fast i, at det, at vi er på lige fod som mennesker, jo ikke betyder, at vi nu alle skal integreres.
Selvfølgelig skal vi ikke det.
Det er noget, udlændingene skal.
Så vil jeg til den sidste spørger, der sagde, at vi var gode til at stille krav, gøre opmærksom på, at når man læser selve teksten i de lovforslag her, så kan det godt være, hvis man tæller bogstaver, at kravene fylder mest.
Men det fremgår jo ganske tydeligt af indholdet, at det her er en kombination af tilbud og krav, og at tilbuddene kommer først.
Det er de to grupper, der skal snakke med hinanden.
Det der venlige spark, jeg ved ikke, hvordan det ser ud, til de her mennesker, er det med til at gøre integrationen lettere, er det med til at gøre arbejdsgiverne og de arbejdstagere, der er i arbejde, mere tilbøjelige til at tage nogle udlændinge ind, eller virker det modsat?
Det vil jeg gerne spørge hr. Jesper Langballe om.
Jeg synes, at det spørgsmål var uforskammet.
Spørgeren forudsætter, at jeg har udtalt, at udlændinge, som udlændinge betragtet, er dovne og kriminelle.
Så det vil jeg ikke gøre mere ved.
Jeg synes bare, spørgeren skulle lære at bruge en ordentlig tone.
Jeg mener ikke, der er tale om gensidig integration.
Hvis jeg rejser til Arabien, så må jeg knageme lære, hvordan jeg begår mig dernede.
Sådan er det ikke.
Når man rejser ud og bosætter sig et sted, så gør man det med respekt for det sted, man skal bo, og så tilpasser man sig normerne der uden at kræve noget til gengæld og uden at kræve, at de andre skal tilpasse sig en.